ⴰⴳⵯⵍⵉⴼ ⵏ ⵉⵏⵥⵕⴽⵉ ⵜⴰⴷⴷⴰⵔⵜ ⵏ ⵓⴳⵯⵔⵔⴰⵎ ⵏ ⵉⵏⵥⵕⴽⵉ

ⴰⴳⵯⵍⵉⴼ ⵏ ⵉⵏⵥⵕⴽⴽⵉ ⵏⵉⵖ ⵜⴰⴷⴷⴰⵔⵜ ⵏ ⵓⴳⵔⵔⴰⵎ, ⵉⴳⴰ ⵢⴰⵜ ⵜⴳⵔⵓⵎⵎⴰ ⵏ ⵉⴳⵯⵍⵉⴼⵏ ⵉⵍⵍⴰⵏ ⴳ ⵓⴹⵡⵡⴰⵕ ⵏ ⵉⵏⵥⵕⴽⴽⵉ, ⵜⴰⵙⴳⴰ ⵏ ⵓⴳⴰⴷⵉⵔ, ⴳ ⵍⵎⵖⵔⵉⴱ, ⵉⵍⵍⴰ ⵙⴳ ⵜⴰⵙⵓⵜ ⵜⵉⵙ 17, ⵢⵉⵍⵉ ⵓⵙⵜⵔⴰⵔ ⵏ ⵓⴳⵍⵉⴼ ⴰⵏⵏ ⴳ ⵓⵙⴳⴳⵯⴰⵙ ⵏ 1850, ⵉⴳ ⵓⴳⵍⵉⴼ ⴰⵏⵏ ⵢⴰⵜ ⵜⴰⴷⴷⴰⵔⵜ ⵎⵇⵇⵓⵔⵏ ⵉⴳⴰⵏ ⵜⴰⵣⴰⵢⴽⵓⵜ ⴳ ⵓⵎⴰⴹⴰⵍ ⴰⴽⴽⵯ. ⴳ ⵡⵓⵍ ⵏ ⵡⴰⵟⵍⴰⵚ ⵎⵇⵇⵓⵔⵏ ⵜⴰⵏⵉⵍⴰ ⵏ ⵜⵖⵉⵡⴰⵏⵜ ⵏ ⵜⴰⵔⴳⴰⵏⵜ ⵍⵍⵉ ⵉⵡⴰⵍⴰⵏ ⵉ ⵜⵙⴳⴰ ⵏ ⵜⵔⵓⴷⴰⵏⵜ.بعيطيش، عبد الحميد (1 سبتمبر 2014). "حماية المواقع الأثرية في الحظيرة الوطنية للتاسيلي ناجر". دورية کان التاريخية: المستقبل الرقمي للدراسات التاريخية. ج. 7 ع. 25: 140–145. doi:10.21608/kan.2014.110805. ISSN 2090-0449.

ⴰⴷⵖⴰⵔ
ⵉⵍⵍⴰ ⵓⴳⵯⵍⵉⴼ (ⵜⴰⴷⴷⴰⵔⵜ ⵏ ⵓⴳⵯⵔⵔⴰⵎ) ⵖ ⵓⴷⵡⵡⴰⵕ ⵏ ⵉⵏⵥⵕⴽⵉ ⴳ ⵓⵍ ⵏ ⵡⴰⵟⵍⴰⵚ ⵎⵇⵇⵓⵕⵏ ⵜⴰⵙⴳⴰ ⵏ ⵜⵖⵉⵡⴰⵏⵜ ⵏ ⵜⴰⵔⴳⴰⵏⵜ ⵉⴹⴼⴰⵕⵏ ⵉ ⵜⵎⵏⴰⵟⵜ ⵏ ⵜⵔⵓⴷⴰⵏⵜ ⴼ ⵉⴼⴼⵓⵙ ⵏ ⵓⴱⵔⵉⴷ ⴰⵏⴰⵎⵓⵔ ⵡⵉⵙ 8 ⵉⵣⴷⵉⵏ ⵎⵕⵕⴰⴽⵛ ⴷ ⵓⴳⴰⴷⵉⵔ, ⵜⴰⴷⴷⴰⵔⵜ ⴰⴷ ⵏ ⵓⴳⵯⵍⵉⴼ ⴰⵎⵇⵇⵔⴰⵏ  ⵉⵜⵜⴱⵏⴰ ⵙ ⵢⴰⵜ  ⵜⵙⴽⴰ ⵍⵍⵉ ⵉⵎⵙⴰⵙⴰⵏ ⴷ ⵓⵏⵣⵡⵉ ⵏ ⵜⵎⵏⴰⴹⵜ ⴰⵏⵏ, ⵍⵍⵉ ⵉⵕⵡⴰⵏ ⵉ ⵜⵓⴷⵔⵜ ⵏ ⵜⵣⵉⵣⵡⴰ, ⵜⴰⴳⴳⵓⴳ ⵜⴰⴷⴷⴰⵔⵜ  ⴰⵏⵏ ⵉ ⵓⵚⵎⵎⵉⴹ ⴷ ⵜⵔⵖⵉ ⵏ ⵜⴰⴼⵓⴽⵜ ⵉⴳⴳⵓⵜⵏ ⴱⴰⵀⵔⴰ, ⵉⴷⴷⵔ ⵓⴳⵯⵍⵉⴼ ⴰⵏⵏ ⴳ ⵜⴰⴷⴷⴰⵔⵜ ⵉⵣⵓⵣⵡⴰⵏ ⴽⵔⴰ ⵉⴳⴰ ⵜⵜ ⴰⵙⵙ ⵙ ⵎⴰ ⵉⵍⴰ ⵓⵙⴳⴳⵯⴰⵙ.

ⴰⵎⵣⵔⵓⵢ
ⵜⵍⵍⴰ  ⵜⴰⴷⴷⴰⵔⵜ ⵏ ⵓⴳⵯⵍⵉⴼ ⵏ ⵉⵏⵥⵕⴽⵉ  ⵣⵖ ⴽⵉⴳⴰⵏ ⵜⴰⵙⵓⵜⵉⵏ ⵉⵣⵔⵉⵏ ⴳ ⵓⵎⵣⵔⵓⵢ,  ⵏⵏⴰⵏ ⵉⵎⵔⵣⵓⵜⵏ ⵎⴰⵙ ⵉⵍⵍⴰ ⵓⴳⵯⵍⵉⴼ ⴰⴷ ⵣⵖ ⵜⴰⵙⵓⵜ ⵜⵉⵙ 17, ⵉⵍⵉⵏ ⵡⵉⵢⵢⴰⴹ ⵏⵏⴰⵏ ⵎⴰⵙ ⵜⵜ ⵉⵏⵏ ⵉⴽⴽⴰ  ⵉⵍⵍⴰ  ⵣⵖ ⵓⴳⴳⴰⵔ,ⵓⵙⵜⵔⴰⵔ ⵏ ⵓⴳⵯⵍⵉⴼ ⴰⵏⵏ ⵉⵍⵍⴰ ⴳ ⵓⵙⴳⴳⵯⴰⵙ ⵏ 1850, ⵉⴽⵍⵍⵉ ⵉⵏⵏⴰ ⵉⵍⵙ ⵏ ⴽⵉⴳⴰⵏ ⵏ ⵎⵉⴷⴷⵏ ⴳ ⵓⴷⵡⵡⴰⵕ ⴰⵏⵏ ⴳ ⵜⵍⵍⴰ ⵜⴰⴷⴷⴰⵔⵜ ⵏ ⵓⴳⵯⵍⵉⴼ. ⵜⴰⴷⴷⴰⵔⵜ ⴰⴷ  ⴰⵔ ⵓⴽⴰⵏ ⵙⵓⵍ ⴳⵉⵙ ⵙⵙⵉⵎⵢⵓⵔⵏ ⵉⵎⵣⴷⴰⵖ ⵏ ⵜⵎⵏⴰⴹⵜ ⴰⵏⵏ ⴰⴳⵯⵍⵉⴼ, ⴷⴷⵔⵏ ⵜ ⵙⵓⵍ ⵜⵣⵉⵣⵡⴰ ⵙ ⵖⵉⵍⴰⴷ.
ⵜⴷⴷⵔ ⴳ ⵓⴳⵯⵍⵉⴼ ⴰⴷ ⵖⵉⵍⴰⴷ ⵎⴰ ⵉⵜⵜⴳⴳⴰⵏ 280 ⵏ ⵜⴳⵯⵍⵉⴼⵜ ⵖ ⵍⵍⴰⵏ ⵜ ⵜⵉⵣⵣⵡⴰ ⵜⵉⵏⴰⵎⵓⵔⵉⵏ, ⴰⵔ ⵙⴳⴰⴷⴷⴰⵏ ⵉⵙⴽⵏⴰⵏ ⵏ ⵉⴳⵯⵍⵉⴼⵏ ⵣⵖ ⵓⵖⴰⵏⵉⵎ ⴷ ⵜⵣⵏⵉⵔⵜ ⵏ ⵡⴰⵢⵏⵉⵡⵏ ⴳⵏⵜ ⵜⵉⵃⵏⴱⴰⴱ, ⵖⵯⵎⴰⵏⵉⵏ ⵙ ⵜⴰⵍⵍⴰⵖⵜ.منحل انزركي. أطلس المواقع التاريخية والسياحية في العالم. مؤرشف من الأصل في 2021-10-30

ⵎⴰⵛⵛ ⴷⵔⵓⵙⵏⵜ ⵜⴳⵯⵍⵉⴼⵉⵏ ⵙⵓⵍ ⴷ ⵉⵖⴰⵎⴰⵏ ⴳ ⵜⴰⴷⴷⴰⵔⵜ ⵏ ⵉⵏⵥⵕⴽⵉ, ⴰⵛⴽⵓ ⵉⴷⵡⵔ ⵓⵏⵣⵡⵉ ⵙ ⵡⴰⵣⴰⵖ ⵍⵍⵉ ⵢⵓⵜⵏ ⵜⴰⵎⴰⵣⵉⵔⵜ ⴰⵏⵏ ⴽⵉⴳⴰⵏ ⵏ ⵉⵙⴳⴳⵯⴰⵙⵏ, ⵣⵖ ⵍⵍⵉⵖ ⵉⵍⵍⴰ ⵓⴳⴳⴰⵔ ⵏ 2700 ⵏ ⵓⴳⵯⵍⵉⴼ ⴳ ⵜⴰⴷⴷⴰⵔⵜ ⵏ ⵓⴳⵯⵔⵔⴰⵎ ⴰⵍⵍⵉⴳ ⴷ ⵉⵖⴰⵎⴰ ⵖⴰⵙ 280 ⵏ ⵜⴳⵯⵍⵉⴼⵜ. ⴷ ⵓⵍⴰ ⵉⵏⴳⴳⴰⵢⵏ ⵏ ⵡⴰⵎⴰⵏ ⴷ ⵉⵏⵥⵕⴰⵜⵏ ⵉⴳⴳⵓⵜⵏ ⵅⵯⵍⴰⵏ ⴽⵉⴳⴰⵏ ⵣⵖ ⵜⴰⴷⴷⴰⵔⵜ ⴰⵏⵏ.

ⴰⵜⵉⴳ ⴰⴽⵙⵡⴰⵜ ⵏ ⵡⴰⵢⴷⴰ ⴷ ⵜⵓⵙⵙⵏⴰ
ⵉⴳⴰ ⵓⴳⵯⵍⵉⴼ ⵏ ⵓⴷⵡⵡⴰⵕ ⵏ ⵉⵏⵥⵕⴽⵉ ⴰⵢⴷⴰ ⴰⵏⴰⵎⵓⵔ ⴰⵎⵖⵔⵉⴱⵉ, ⴳ ⵓⵙⴳⴳⵯⴰⵙ ⵏ 2021 ⵜⴳⴰ ⵜⵎⴰⵡⴰⵙⵜ ⵏ ⵜⵓⵙⵙⵏⴰ ⵜⴰⵎⵖⵔⵉⴱⵉⵜ ⴰⴳⵯⵍⵉⴼ ⴰⴷ ⵎⴰⵙ ⵉⴳⴰ ⴰⵢⴷⴰ ⵏ ⵜⴼⴳⴰⵏⵉⵜ ⵏ ⵓⵎⴰⴹⴰⵍ, ⵜⵎⵎⴰⵖ ⵜⵎⴰⵡⴰⵙⵜ ⴰⴷ ⵢⵉⵍⵉ ⵓⴳⵯⵍⵉⴼ ⴰⴷ ⴷⴷⴰⵡ ⵏ ⵓⵃⵟⵟⵓ ⵏ ⵍⵢⵓⵏⵉⵙⴽⵓ, ⵉⴳ ⵢⴰⵏ ⵣⵖ ⵡⴰⵢⴷⴰ ⵉⵍⵍⴰⵏ ⴳ ⵓⵙⴷⴷⵉ ⵏ ⵜⵎⴰⴷⴷⴰⵙⵜ ⵏ ⵜⵎⵉⵣⴰⵔ ⵉⵎⵓⵏⵏ ⵏ ⵓⵙⵙⵍⵎⴷ ⴷ ⵓⵎⴰⵙⵙⵏ ⴷ ⵜⵓⵙⵙⵏⴰ (ⵍⵢⵓⵏⵉⵙⴽⵓ).منحل انزركي - ويكيبيديا (wikipedia.org)

ⵉⴽⵜⵜⵓⵔⵏ ⵏ ⵓⴳⵯⵍⵉⴼ

ⴰⵎⵙⵓⵍⴼ
ⵢⴰⵜⵜⵓⵢ ⵓⴳⵯⵍⵉⴼ ⵣⵖ ⵡⴰⴽⴰⵍ ⵓⴳⴳⴰⵔ ⵏ  980 ⵏ ⵉⴷ ⵎⵉⵜⵔⵓ, ⵉⵍⵉ ⴼ ⵜⵙⴳⴰ ⵏ ⵉⴼⴼⵓⵙ ⵏ ⵓⴷⵡⵡⴰⵕ ⵃⵎⴰ ⴰⴷ ⵉⵎⵏⵉⴷ ⵜⴰⴼⵓⴽⵜ. ⵜⴽⴽ ⵜⵜ ⵉⵏⵏ ⵜⴰⴷⴷⴰⵔⵜ ⵜⵓⵙⵉ 4000 ⵏ ⵜⴳⵯⵍⵉⴼⵜ, ⴰⵔ ⵉⵙⵢⴰⴼⵓ 25000 ⵉⴷ ⵍⵉⵜⵔⵓ ⵏ ⵜⴰⵎⵎⵏⵜ ⴽⵓ ⴰⵙⴳⴳⵯⴰⵙ, ⴰⵔ ⴳⵉⵙ ⵜⵙⵡⵡⵓⵔⵉ ⵓⴳⴳⴰⵔ ⵏ 150 ⵎⵍⵢⵓⵏ ⵏ ⵜⵉⵣⵣⵡⵉⵜ.

ⴰⵔ ⵣⴷⴷⵉⵏ ⵜⵉⵙⴽⵏⴰⵏ ⵏ ⵜⴳⵯⵍⵉⴼⵜ ⴳⵔⴰⵙⵏ ⵜ ⵙ ⵉⵣⴰⴽⴰⵔⵏ ⵏ ⵜⵣⵏⵉⵔⵜ ⴳⵏ ⴰⵙⵏ ⵜ ⵜⴰⵎⴰⵜⴰⵔⵜ ⵃⵎⴰ ⴰⴷ ⵉⵙⵙⴰⵏ ⴽⵓ ⵢⴰⵏ ⵜⵉⵙⴽⵏⵉⵜ ⵏⵏⵙ, ⴳⵏ ⵉ ⵜⵙⴽⵏⵉⵜ ⵢⴰⵜ ⵜⵛⵏⴱⵉⵜ ⵃⵎⴰ ⴰⴷ ⵣⵖ ⴳⵉⵙ ⵜⴼⴼⵓⵖⵏ ⴷ ⴰⵔ ⵣⵖ ⴳⵉⵙ ⴽⵛⵎⵏ ⵜ ⵜⵉⵣⵣⵡⴰ, ⵉⵍⵉⵏ ⵜ ⵜⵙⴽⵏⵉⵏ ⴰⵏⵏ ⴳ ⵓⵣⵓⵣⵡⵓ, ⵉⴳ ⵓⴳⵯⵍⵉⴼ ⵏ ⵉⵥⵕⴽⵉ ⵡⴰⴷ ⵉⵥⵍⵉⵏ ⵉⴳⴰⵏ ⴼⵖⵏⵉⵜ ⴳ ⵓⵎⴰⴹⴰⵍ ⴰⴽⴽⵯ.Au Maroc, les abeilles du plus vieux rucher du monde meurent « à un rythme vertigineux » (lemonde.fr)

ⴰⴳⵯⵍⵉⴼ ⴰⵎⵇⵇⵔⴰⵏ ⴳ ⵓⵎⴰⴹⴰⵍ
ⵉⴳⴰ ⵓⴳⵯⵍⵉⴼ ⵏ ⵉⵏⵥⵕⴽⵉ ⴰⴳⵯⵍⵉⴼ ⵍⵍⵉ ⴽⵓⵍⵍⵓ ⵉⵎⵇⵇⵓⵕⵏ ⴳ ⵓⵎⴰⴹⴰⵍ, ⴷ ⵉⵥⴹⴰⵕ ⴰⴷ ⵏⵉⵏⵉ ⵎⴰⵙ ⵢⵓⵜ ⵉⵥⵓⵕⴰⵏ ⴳ ⵓⵎⵣⵔⵓⵢ  ⵉⴳ ⴰⵣⴰⵢⴽⵓ  ⴱⴰⵀⵔⴰ. ⵉⴳ ⵜⵜⴼⵉⵏⵜ ⵓⴼⴰⵏ ⵉⵎⵣⵡⵓⵔⴰ ⴼⵍⵏⵜ ⵉⴷ ⵉⴳ ⴰⵢⴷⴰ ⵏ ⵜⵙⴳⴰ ⵏ ⵙⵓⵙ ⵎⴰⵙⵙ ⵜ. ⴳ ⵓⵙⴳⴳⵯⴰⵙ ⵏ 1990 ⴷ 1996 ⵜⵅⵅⵓⵔⴱⴰ ⵜⴰⴷⴷⴰⵔⵜ ⴰⵏⵏ ⵙ ⵉⵏⴳⴳⴰⵢⵏ ⵏ ⵡⴰⵎⴰⵏ ⵉⴳⴳⵓⵜⵏ, ⵍⵍⵉ ⵙ ⵜⵜ ⵉⵏⵏ ⵉⴽⴽⴰⵏ ⵓⵜⵏ ⵜⴰⵎⵏⴰⴹⵜ ⴰⵏⵏ. ⵙ ⵜⵡⵉⵙⵉ ⵏ ⵜⵙⵏⵓⵔⴰⵢⵜ ⵜⴰⵎⵔⵉⴽⵉⵜ ⵏ ⵜⴳⵎⵉ ⵜⴰⵎⴰⴹⵍⴰⵏⵜ (ⵓⵙⴰⵉⴷ) ⴷ ⵍⵢⵓⵏⵉⵙⴽⵓ ⵜⴻⵜⵜⵓⵍⵍⵙ ⵜⵙⴽⴰ ⵏ ⵜⴰⴷⴷⴰⵔⵜ ⴰⵏⵏ ⴳ ⵓⵙⴳⴳⵯⴰⵙ ⵏ 2006, ⵙ ⵜⵖⴰⵔⴰⵙⵜ ⵜⴰⵣⴰⵢⴽⵓⵜ ⵙ ⵖ ⵉⴽⵍⵍⵉ ⵙ ⵜⵜ ⵉⵏⵏ ⵉⴽⴽⴰ (ⴰⴽⴰⵍ, ⴰⵥⵕⵓ, ⴰⴽⵛⵛⵓⴹ), ⵎⴰⵛⵛ ⵖⵉⵍⴰⴷ ⵓⵔ ⵙⵓⵍ ⴳⵉⵙ ⵍⵍⵉⵏⵜ ⵖⴰⵙ  ⴽⵔⴰ ⵏ ⵜⴳⵯⵍⵉⴼⵉⵏ ⴷⵔⵓⵙⵏⵉⵏ. ⵜⴳ ⵜⴰⵎⵎⵏⵜ ⵏ ⵓⴳⵯⵍⵉⴼ ⴰⴷ ⵜⴰⵎⵎⵏⵜ ⴱⴰⵀⵔⴰ ⵉⵍⴰⵏ ⴰⵜⵉⴳ ⴰⴽⵙⵡⴰⵜ.Au Maroc, les abeilles désertent le plus ancien rucher au monde - Geo.fr

ⵉⴷⴷⵔ ⵓⴳⵯⵍⵉⴼ ⴰⴷ ⵏⴳⵔ ⵜⵓⴳⵜⵜ ⵏ ⵜⵓⴳⴰ ⵏ ⵉⵊⵊⵉⴳⵏ ⵍⵍⵉ ⵉⵍⵍⴰⵏ ⴳ ⵡⴰⴷⴷⴰⴳⵏ ⵏ ⵍⵍⵓⵣ ⴷ ⵡⴰⵢⵏⵉⵡⵏ ⴷ ⵉⵊⵊⵉⴳⵏ ⵏ ⵜⵓⴳⴰ ⵏ ⵜⴰⴳⴰⵏⵜ ⵣⵓⵏⴷ  ⴰⵣⵓⴽⵏⵏⵉ ⴷ ⵉⵣⵔⵉ ⴷ ⵓⵊⵊⵉⴳ ⵏ ⵡⴰⴷⴷⴰⴳⵏ ⵏ ⵡⴰⵔⴳⴰⵏ."التراث اللامادي الوطني". وزارة الشباب والثقافة والتواصل. اطلع عليه بتا

ⵜⵉⵡⴰⵍⴼⵉⵏ

ⵉⵙⴰⵖⵓⵍⵏ
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)